Midhad Hujdur
Midhad Hujdur zvani Hujka (28. decembar 1953 – 30. juni 1993) bio je pripadnik Armije Republike Bosne i Hercegovine. U Prvoj mostarskoj brigadi, čiji je komandant bio Arif Pašalić, Hujdur je komandovao bataljonom koji je brojao 1200 boraca. Kada je Pašalić postavljen za komandanta četvrtim korpusom, Hujdur je preuzeo komandu nad brigadom, koja će kasnije postati 41. slavna brigada. Poginuo je 30. juna 1993. u akciji deblokade Mostara i sahranjen je na mostarskom mezarju Šehitluci. Posthumno su mu dodijeljena odlikovanja "Zlatni ljiljan" i Orden heroja oslobodilačkog rata Armije Republike Bosne i Hercegovine.